গোস্ট রাইডার (২০০৭ এর চলচ্চিত্র)
গোস্ট রাইডার হলো ২০০৭ সালে মুক্তিপ্রাপ্ত একটি আমেরিকান সুপারহিরো চলচ্চিত্র যেটি মার্ভেল কমিক্স এর চরিত্র গোস্ট রাইডার এর উপর ভিত্তি করে বানানো হয়েছে। এটি রচনা এবং পরিচালনা করেন মার্ক স্টিভেন জনসন। এতে নাম ভূমিকায় অভিনয় করেন নিকোলাস কেজ। এছাড়াও ইভা মেন্ডেজ, ওয়েস বেন্টলি, স্যাম এল্লিয়ট, ডোনাল লগ, ম্যাট লং এবং পিটার ফোন্ডা সহকারী শিল্পী হিসেবে ছিল। গোস্ট রাইডার ফেব্রুয়ারি ১৬, ২০০৭ সালে যুক্তরাষ্ট্রে মুক্তি পায়। চলচ্চিত্রটি সমালোচকদের কাছ থেকে নেতিবাচক সাড়া পায়, কিন্তু তারপরও এটি একটি ব্যবসাসফল চলচ্চিত্র ছিল। $১১০ মিলিয়ন নির্মানব্যয়ে এটি $২২৮.৭ মিলিয়ন আয় করে। জুন ১২, ২০০৭ সালে গোস্ট রাইডার ডিভিডি, ব্লু-রে এবং ইউএমডি তে মুক্তি পায়। এটির একটি সিকুয়েল ফেব্রুয়ারি ১৭, ২০১২ সালে গোস্ট রাইডার: স্পিরিট অফ ভেঞ্জেন্স নামে মুক্তি পায়।